paragraph_text: Puč je trebao započeti napadom na vojnu školu u Tallinnu, međutim samo 56 od planiranih 140 sudionika pojavilo se 30. studenoga u kući Reimann, koja se nalazila oko kilometar od škole. Komunisti su krenuli prema školi oko 5:00 sati ujutro u kojoj se tada nalazilo oko 450 naoružanih časnika. Pučisti su započeli napad na kadete u prizemlju, međutim časnici su ubrzo pokrenuli protunapad. Istovremeno, manja je skupina napala kantinu, koja je, međutim, bila prazna jer su dežurni časnici netom bili napustili zgradu.